2019. gada Noteikumi Nr.

Rīgā (prot. Nr.   .§)

**Grozījumi Ministru kabineta 2013. gada 26. februāra noteikumos Nr. 112 “Emisijas kvotu piešķiršanas kārtība stacionāro tehnoloģisko iekārtu operatoriem”**

Izdoti saskaņā ar

likuma “Par piesārņojumu” 32.2 panta

astoto daļu

Izdarīt Ministru kabineta 2013. gada 26. februāra noteikumos Nr. 112 “Emisijas kvotu piešķiršanas kārtību stacionāro tehnoloģisko iekārtu operatoriem” (Latvijas Vēstnesis, 2013, 58., 189. nr.; 2014, 60. nr.; 2015, 22. nr.; 2016, 30. nr.) šādus grozījumus:

1. Izteikt 8. punktu šādā redakcijā:

“8. Par jaunu iekārtu ir uzskatāma iekārta, kura atbilst šādiem nosacījumiem:

8.1. tā nav iekļauta iekārtu sarakstā un attiecīgās iekārtas operatoram nav piešķirtas emisijas kvotas atbilstoši šo noteikumu 4.punktā minētajam lēmumam;

8.2. tā veic vienu vai vairākas likuma “Par piesārņojumu” 2.pielikumā minētās darbības;

8.3. atļauja iekārtas operatoram pirmo reizi izsniegta laikaposmā no trīs mēnešiem, sākot no dienas, kurā iesniedzams likuma “Par piesārņojumu” 32.1 panta (51) daļāminētais saraksts, un beidzot ar trīs mēnešiem pirms dienas, kurā iesniedzams nākamais minētajā pantā paredzētais saraksts.”

1. Izteikt 11. punktu šādā redakcijā:

“11. Par esošu iekārtu ir uzskatāma jebkura iekārta, kas atbilst Eiropas Komisijas 2018.gada 19.decembra Deleģētās Regulas 2019/331, ar ko nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu (turpmāk – regula Nr. 2019/331), 2.panta 1.punkta definīcijai.”

1. Izteikt 12. punktu šādā redakcijā:

“12. Emisijas kvotu apjomu esošai iekārtai groza saskaņā ar šo noteikumu 2. pielikumu, balstoties uz operatora iesniegto ziņojumu par iekārtas darbības līmeni, ja, pamatojoties uz divu gadu vidējo rādītāju, darbības līmenis ir palielinājies vai samazinājies par vairāk nekā 15%, salīdzinot ar sākotnējo darbības līmeni,.”

1. Izteikt 31.1 apakšpunktu šādā redakcijā:

“31.1 ir akreditēts saskaņā ar Eiropas Komisijas 2018.gada 19.decembra Īstenošanas Regulu Nr. 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK (turpmāk - regula Nr. 2018/2067) un ar regulu Nr. 2019/331;”

1. Aizstāt 33. punktā skaitli “600/2012” ar skaitli “2018/2067”.
2. Papildināt noteikumus ar 60. punktu šādā redakcijā:

“60. Grozījumi šo noteikumu 8., 11. un 12. punktā, kā arī 2. pielikuma 2. punktā par to izteikšanu jaunā redakcijā stājas spēkā 2021. gada 1. janvārī.”

1. Izteikt Informatīvo atsauci uz Eiropas Savienības direktīvām šādā redakcijā:

“**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Eiropas Parlamenta un Padomes 2009. gada 23. aprīļa Direktīvas 2009/29/EK, ar ko Direktīvu 2003/87/EK groza, lai uzlabotu un paplašinātu Kopienas siltumnīcas efektu izraisošo gāzu emisiju kvotu tirdzniecības sistēmu;

2) Eiropas Parlamenta un Padomes 2018. gada 14. marta Direktīvas 2018/410, ar ko groza Direktīvu 2003/87/EK, lai sekmētu emisiju izmaksefektīvu samazināšanu un investīcijas mazoglekļa risinājumos.”

1. Izteikt 2. pielikuma 2. punktu šādā redakcijā:

“2. Katras apakšiekārtas galīgā emisijas kvotu apjoma aprēķinā ņem vērā lineāro samazinājuma koeficientu:

2.1. 2021.gadam – 0,8562;

2.2. 2022.gadam – 0,8342;

2.3. 2023.gadam – 0,8122;

2.4. 2024.gadam – 0,7902;

2.5. 2025.gadam – 0,7682;

2.6. 2026.gadam – 0,7462;

2.7. 2027.gadam – 0,7242;

2.8. 2028.gadam – 0,7022;

2.9. 2029.gadam – 0,6802;

2.10. 2030.gadam – 0,6582.”

Ministru prezidents Arturs Krišjānis Kariņš

Vides aizsardzības un

reģionālās attīstības ministrs Juris Pūce